NAGYGERESD KÖZSÉG ÖNKORMÁNYZAT KÉPVISELŐTESTÜLETÉNEK
12 / 2001. / XII.10./ számú  RENDELETE
A közterületek használatáról
A helyi önkormányzatokról szóló 1990. évi LXV. törvény 16. § (1) bekezdésében kapott felhatalmazás alapján, figyelemmel az épített környezet alakításáról és védelméről szóló 1997. évi LXXVIII. Törvény 54.§ (1) bekezdésében foglaltakra, Nagygeresd község Önkormányzat képviselő-testülete a következő rendeletet alkotja:
Általános rendelkezések
1. §
A rendelet célja, hogy
a) meghatározza a közterületek használatának rendjére vonatkozó szabályokat, 
  figyelemmel a helyi adottságokra, a lakossági igényekre, a községrendezési,   
  közlekedésbiztonsági szempontokra;
b)   megállapítsa a közterület-használati díj mértékét és fizetésének a módját;
c) szabályozza az engedély nélkül tárolt, üzemképtelen járművekkel kapcsolatos
 eljárást.
2. §
(1) A rendelet hatálya kiterjed a Nagygeresd község közigazgatási területén belül az önkormányzat tulajdonában, kezelésében levő, az ingatlan-nyilvántartásban közterületként (pl. közút, járda, tér) nyilvántartott belterületi földrészletekre, továbbá a belterületi földrészletek közhasználatra átadott részére ( továbbiakban együtt: közterület )
(2) Rendelkezései minden természetes és jogi személyre, jogi személyiséggel nem rendelkező szervezetre vonatkoznak, akik állandó vagy ideiglenes jelleggel a község területén tartózkodnak és tevékenykednek.
3. §
A közterületeket, azok építményeit, berendezéseit és felszereléseit rendeltetésüknek megfelelően – állaguk sérelme nélkül és az általános magatartási szabályok betartásával – mindenki ingyenesen használhatja.

Közterület-használat engedélyezése, a közterület igénybevétele
4. §
(1) A közterületek rendeltetéstől eltérő használatához közterület-használati engedély szükséges.*
(2)  Közterület-használati engedélyt kell beszerezni:
a) a közterületbe 10 cm-en túl benyúló üzlethomlokzat, kirakatszekrény, üzleti védőtető, hirdető-berendezés, cég- és címtábla elhelyezésére,
b) mobil elárusító fülke, pavilon elhelyezésére,
c.)szobor, emlékmű és köztárgyak elhelyezésére

*Módosította a 6/2008./ VI.23./ sz. Önk. rendelet. Hatályos 2008.06.23 – tól.
d) önálló hirdető-berendezések, tájékoztató táblák elhelyezésére,
e) építési munkával kapcsolatos állvány, építőanyag és törmelék elhelyezésére,
f.) alkalmi és mozgóárusításra
g.)kiállítás, alkalmi vásár céljára
h.) vendéglátóipari előkert, kitelepülés céljára, üzleti szállítás, rakodás alkalmával göngyölegek elhelyezésére, árukirakodásra
i) üzemképtelen jármű ideiglenes tárolására,

5. §
Nem kell közterület-használati engedély:
a) a közút (járda) építésével, javításával, fenntartásával kapcsolatban, a közút (járda) területének elfoglalásához,
b) az úttartozékok és a közúti közlekedés irányítását szolgáló berendezések elhelyezéséhez,
c) a közterületen, illetve az alatt vagy felett elhelyezett postai távközlési kábelek, további közművek hibaelhárítása érdekében végzett munkához, illetve lerakásához, feltéve, hogy az a közlekedést nem akadályozza.
6. §
(1) A közterület-használati engedély iránti kérelmet az 1. melléklet szerinti tartalommal kell a jegyzőhöz benyújtani. Az engedély megadása a polgármester hatáskörébe tartozik. A döntés meghozatalára az önkormányzati hatósági ügyekre vonatkozó szabályokat kell alkalmazni.
(2) Az engedély
– ideiglenes jelleggel, meghatározott idő elteltéig,
– a megállapított feltétel bekövetkeztéig, illetőleg
– a visszavonásig adható meg.
(3) A határozott időre szóló közterület-használat legrövidebb időtartama 1 nap, kérelemre többször meghosszabbítható.
(4) Ha az engedély érvényét veszti, az engedélyes saját költségén köteles az eredeti állapotot – minden kártalanítási igény nélkül – helyreállítani.
7. §
*
8.§

(1) Nem adható közterület-használati engedély: 
a) tűz- és robbanásveszélyes tevékenység gyakorlására 
b) a lakosság nyugalmát erősen zavaró vagy a közerkölcsöt sértő tevékenység végzésére.
(2) Csak az illetékes szakhatóság előzetes hozzájárulásával adható közterület-használati 
      engedély:
a) közlekedési területre,
b) műemléki vagy egyéb szempontból védett területre.
*Hatályon kívül helyezte a 6/2008./ VI.23./ sz. Önk. rendelet 2008.06.23 – tól.

9. §
(1) Amennyiben a közterületen folytatni kívánt tevékenységet (ide értve az önálló hirdető-berendezések, tájékoztató táblák elhelyezését is) jogszabály valamely hatóság vagy más szerv engedélyéhez, hozzájárulásához köti, a közterület-használati engedély csak az engedély, hozzájárulás megléte esetén adható ki.
(2) Az engedélyes köteles az igénybe vett területet és környezetét tisztán tartani, gondozni. Az  engedély érvényességének meghosszabbítására irányuló eljárás során a jegyző köteles ellenőrizni, hogy a közterület használója a jogszabály által előírtakat betartja – e.

A közterület-használati díj mértéke, fizetésének módja

10. §
(1) Az engedélyes a közterület használatáért díjat köteles fizetni. A közterület - 
       használat díjszabását jelen rendelet 2.sz.melléklete tartalmazza. A fizetendő díjat, a
       megfizetés határidejét és módját a határozatban kell meghatározni.
(2) Az engedélyes a közterület-használati díjat a közterület tényleges használatára, illetőleg a közterületen lévő létesítmény tényleges üzemeltetésére tekintet nélkül köteles megfizetni.
(3) A létesítményekkel elfoglalt közterületek nagyságának meghatározásánál a létesítmény alapterületét és a használathoz szükséges csatlakozó terület mértékét az OTÉK szerint kell figyelembe venni. Cég-, cím- és hirdetőtábla, hirdető-berendezés, transzparens elhelyezése esetén annak felületét kell alapul venni. A díj szempontjából minden megkezdett hónap, nap, m2 egésznek számít.
Mentesség a közterület-használati díj fizetése alól
11. §
A polgármester a következő esetekben a közterület-használati díj fizetésének kötelezettsége alól – kérelemre – részben vagy egészben felmentést adhat:
-  jótékony és közcélú ( sport, kulturális )rendezvény esetében,

A közterület-használati engedély visszavonása

12. §
Az engedélyt meg kell vonni, ha az engedélyes a közterületet az engedélytől eltérő célra, vagy módon használja, vagy a közterület-használati díjat a megadott határidőre nem fizette be.
Ezekre az engedélyest a határozatban figyelmeztetni kell.

Az üzemképtelen járművek közterületen történő tárolása

13. §

(1) A rendelet alkalmazása szempontjából üzemképtelen jármű:
a) a hatósági engedéllyel vagy jelzéssel nem rendelkező az a jármű, amely egyébként közúti forgalomban csak ilyen engedéllyel és jelzéssel vehet részt,
b) baleset folytán megsérült és elhagyott jármű,
c) műszaki állapotánál fogva közúti közlekedésre alkalmatlan jármű.
(2) Közterületen üzemképtelen jármű közterület-használati engedély nélkül nem tárolható, az üzembentartó vagy tulajdonos (a továbbiakban: üzembentartó) az üzemképtelenné vált járművet saját költségén köteles a közterületről 30 napon belül eltávolítani.
14. §
(1) Üzemképtelen jármű közterület-használati engedélyét az üzemben tartónak kell megkérni.
(2) Üzemképtelen jármű közterületen történő tárolására közterület-használati engedély a KRESZ-ben meghatározottakon túl legfeljebb 30 napra adható.
Ellenőrzés, az engedély, hozzájárulás nélküli használat következményei
15. §
A közterület-használat szabályszerűségének ellenőrzéséről a polgármester gondoskodik.

16.§

A közterület engedély nélküli vagy attól eltérő használata esetén a használót határidő tűzésével felhívja a használat megszüntetésére, és a közterület – saját költségén, kártalanítási igény nélkül történő – eredeti állapotának helyreállítására.
17. §
(1) Szabálysértést követ el, és – a (2) bekezdésben foglalt kivétellel – 30 000 forintig 
      terjedő bírsággal sújtható az, aki a közterületet engedély nélkül igénybe veszi, az 
      engedélytől eltérő módon használja, és e tevékenységével a rendelet 14.§‑ában 
      meghatározott figyelmeztetés ellenére sem hagy fel.
(2) *
Záró rendelkezés
18. §
	1./ Ez a rendelet 2002.01.01 - jén lép hatályba.
      2./ A rendelet hatályba lépésével egyodejűleg A közterület használatáról és közterületi díj megállapításáról szóló 4 / 1993./VII.15./ számú önkormányzati rendelet hatályát veszti.
Nagygeresd, 2001. december 10.
…………………………………			……………………………………
Ágoston Gábor polgármester				Asbóthné Mészáros Ágota körjegyző
A rendelet kihirdetve: 2001. december 10 – én
							…………………………………
							Asbóthné Mészáros Ágota körjegyző
*Hatályon kívül helyezte a 6/2008./ VI.23./ sz. Önk. rendelet 2008.06.23 – tól.

1. melléklet
A Közterületek használatáról szóló rendelethez
Kérelem
1. A kérelmező neve, személyi adatai:
2. Állandó lakhely, székhely címe:
3. Közterület-használat célja: .........................időtartama:.......................
4. A közterület-használat
a) helye (telepítési helyszínrajz):
b) Módja, mértéke (m2-ben):
c) Az engedélyhez használt utca - berendezési tárgy műszaki leírása (anyaga, rögzítés módja, forgalmi rendszáma, típusa, megengedett legnagyobb összsúly stb.):
5. A közterületen folytatni kívánt tevékenység gyakorlására jogosító okirat száma:
Dátum, kérelmező aláírása

2. melléklet
A Közterületek használatáról szóló rendelethez
A közterületkre vonatkozó szerződéses díjszabás:

Közterületbe 10 cm - en túl benyúló üzlethomlokzat,
kirakatszekrény,  hirdetőberendezés,vendéglátó-ipari előkert: 	         50.- Ft / m2 / év
		        
Árusító és egyéb fülke, pavilon:					       100.- Ft / m2 / hó

Önálló hirdető-berendezés, tábla:					       200.- Ft / m2 / hó

Transzparensek(felülete m2 – ben )					       100.- Ft / m2 / hó

Építési munkával kapcsolatos állvány, építőanyag és
törmelék elhelyezése. / Építési engedélyhez kötött 
létesítményeknél max. 50 m2 területig, az engedély
kiadásától számított 1 évi  a tárolás díjmentes/			         10.- Ft / m2 / hó

Önerős magánlakás építésnél / sávonkénti, időszakosan
emelkedő mértékű díjak:
-	30 napon belül						         10.- Ft / m2 / hó
-	6 hónapig							         15.- Ft / m2 / hó
-	6 hónapon túl							         20.- Ft / m2 / hó

Kiállítás								         20.- Ft / m2 / hó
Alkalmi vásár								         50.- Ft / m2 / hó
Üzleti szállítás, rakodás, göngyöleg elhelyezés			         30.- Ft / m2 / év
Egyéb: a díj mértékét a fentiek figyelembevételével esetenként
            Kell megállapítani